सरकारी जमीन पर 20 साल से किराएदार बनेंगे मालिक
पटियाला| सूबेमें कहीं भी नगर निगम, कौंसिल और पंचायत की जगह पर अरसे से किराए पर रहने वाले परिवारों के लिए राहत वाली खबर है। बीस साल पुराने ऐसे लोगों को उसी जगह का मालिकाना हक मिल जाएगा, जिस जगह पर वह किराएदार हैं। इस बाबत स्थानीय निकाय महकमे की ओर से नोटिफिकेशन भी जारी कर दी गई है। किराए वाली जगह का मालिकाना हक हासिल करने के लिए किराएदारों को जरुरी दस्तावेज के साथ 13 मार्च तक संबंधित कार्यालय में आवेदन पत्र दाखिल करना होगा। उल्लेखनीय है कि स्थानीय निकाय महकमे ने बीते 14 दिसंबर को इस बारे में नोटिफिकेशन जारी की थी। इसके मुताबिक नगर निगम और नगर कौंसिल की जगह पर किराएदार व्यक्ति को सभी सबूत, अपने शिनाख्ती कार्ड और निगम या कौंसिल दफ्तर से मिला फॉर्म भरकर इसी 13 मार्च तक जमा करना होगा।
hin_Deva hin_Deva